Vyrastal som v Hobokene. Bolo to drsné.
Bol som miništrantom.
Naučil som sa, že ľuďom treba dôverovať.
Vďaka tomu som mal predpoklady stať sa dobrým policajtom.
Najprv som bol na drogovom.
Pracoval som v utajení.
OSEM OBŽALOVANÝCH Z JANOVSKEJ RODINY
Ak ste v utajení,
s tými ľuďmi trávite čas, jete s nimi, pijete s nimi.
Stretávate sa s ich rodinami.
Ale keď je po všetkom, musíte sa vrátiť späť do reality.
Úprimne, mal som veľa výčitiek svedomia,
keď som s prácou v utajení skončil.
Bolo to, akoby som niekoho zradil.
Nemohol som to už ľuďom robiť.
Zavolal som teda náčelníkovi.
Povedal som, že to už nechcem robiť a potrebujem preveliť.
Spýtal sa ma, kam chcem ísť. Vraj to môže byť hocikam.
Chcel som ísť do Meadowlands.
J-E-T-S!
Jets! Jets! Jets!
Mal som prezývku starosta Meadowlands.
Mal som na starosti ochranku na štadióne.
Starali sme sa o zápasy.
Opitých fanúšikov.
Ale za 35 rokov tamojšej služby som nemal žiadne problémy.
Až kým neprišiel deň škandálu Spygate.
Videoasistent Patriotov bol prichytený,
ako kameruje trénera Jets signalizujúceho hráčom stratégiu, čím porušil pravidlá.
Robili to neskrývane a prichytili ich pri tom!
Bol to plán.
Zrazu Patrioti vyzerajú ako nečestná značka.
Ich výhry a celá dynastia sú teraz pod paľbou.
Bolo by to
nezvyčajné, ale dobré, keby Bill Belichick zodpovedal otázky.
Nahrávka nebude klamať.
DYNASTIA
Obrana!
OSEM MESIACOV PRED SPYGATE
Úhlavní nepriatelia, tím Colts proti Patriotom.
Tom Brady, kráľ návratov.
Tentokrát však zaostáva o štyri body. Zostáva 24 sekúnd.
Peyton sa zrejme na to ani nebude pozerať.
Brady hádže.
Interception!
Tím Colts ide do Super Bowlu!
Bolo to fakt drsné.
Víťaz toho zápasu mal šancu vyhrať Super Bowl. Mohli sme to byť my.
Mohli sme, ale neboli sme.
Ak vo futbale nemôžete riadiť hru,
súper vás nakoniec uštve
a skončí tam, kde ste chceli skončiť vy.
Končí sa dynastia Patriotov?
Tím Colts rozpútal peklo
a zdá sa, že dynastia sa rozpadá.
Táto ofenzíva hrala zle
a pripravila tím o auru nepremožiteľnosti.
Keď si na ten zápas spomeniem, viem, že ofenzíva
nešla dosť dopredu a nemohli sme skórovať dosť na to, aby sme ich porazili.
S Billom sme medzi sezónami
hovorili o tom, že musíme nájsť novú ofenzívnu krv.
Receivera, ktorý bude alfa hráčom.
Takého, ktorý s ľahkosťou odbehne 50 yardov.
Šiel som do nočného klubu a zazvonil mi telefón.
„Haló?“
„Zdravím, Randy, tu tréner Belichick.“
A ja... „Čo?“ Hovorím: „Tu Bill Belichick od Patriotov.“
Povedal: „Čo?“ A zavesil.
Povedal som si: „Možno nechce ísť do tímu New England.“
Zavolal som mu znova.
„Haló?“
„Randy, tu tréner Belichick.“ Sedel som tam a myslel si:
„Kto sa mi to, dopekla, hrá s telefónom?“
Povedal: „Kto je tam? Kto ma to chce nachytať?“
Hovorím teda: „Nie, naozaj som Bill Belichick. Chceme ťa získať výmenou.“
Šiel rovno k veci: „Pozri, chlapče,
ak sem zajtra ráno do desiatej neprídeš, žiadna výmena sa nekoná.“
Hovoril som si: „Doriti, práve som to položil Billovi.“
S pár kamošmi sme sedeli za stolom,
objednal som dvanásť pív.
Jedno som si vzal do ruky a povedal som: „Bude zo mňa Patriot!“
Randyho Mossa získali Patrioti v nedeľu ráno výmenou.
Vitaj v Novom Anglicku, Randy!
Je nepochybne fyzicky najviac talentovaný receiver
v celej NFL.
Keď Moss bude chytať
prihrávky Toma Bradyho, bude to hra o víťazstvo.
Vylepšili si ofenzívu,
Belichick to vo veľkých zápasoch vie,
takže si myslím, že budú mať navrch.
PATRIOTI PROTI NEW YORK JETS
Sme späť v Meadowlands. Futbal je späť.
HRA SPYGATE
Jets! Jets! Jets!
Pripravme sa.
Pripravme sa, chlapci.
Bol to môj prvý zápas za Patriotov.
Počas tréningového kempu sme hrali rôzne stratégie, ale nešli sme naplno.
Ešte som nemal zapnutý ten extra gombík.
Išli sme na to.
Tom Brady mi povedal: „Len sa uvoľni, kamoš.“
Máme ho tu, je chránený.
Hádže to ďaleko až k Mossovi!
Všetci videli film Forrest Gump.
Pamätáte si, keď Forrestovi odpadli z nôh ortézy?
Mali mu narovnávať nohy.
Pamätáte si na jeho výraz tváre, keď bežal?
Keď mu odpadli ortézy. Jeho oči žiarili...
Tak som sa cítil.
Mossov prvý touchdown za Patriotov.
Randy Moss je jedným z tých mužov.
Nikto sa mu nevyrovná.
Zabili sme ich! Ideme!
Stál som na sideline a všetci na Meadowlands si vraveli:
„No, doriti! Toto bude sranda!“
Netušil som, čo sa chystalo.
ŠTÁTNA POLÍCIA NEW JERSEY
Bola to bežná nedeľa.
Patrioti vyhrávali. Nič nezvyčajné.
Ale potom k nám zrazu prišli
ľudia z ochranky Jets s kamerou.
Povedali: „Máme problém.“
„Jeden z fotografov Patriotov
nahrával a špehoval našich trénerov a naše stratégie.“
Kameru sme skonfiškovali.
Ale nikto z nás netušil, čo máme robiť.
Patrioti hovorili: „Je to náš majetok.“
Tím Jets zase:
„Špehovali ste nás. Nahrávku vám nenecháme.“
Povedal som: „Nahrávka je teraz u mňa a podľa zákona
u mňa zostane, kým sa nerozhodneme, čo urobíme.“
To bola najlogickejšia vec, čo sme mohli urobiť.
Dali sme ju NFL, nech rozhodnú tam.
NEŠŤASTNÁ BELICHICKOVA NAHRÁVKA
Kým sa na to NFL pozrie, vládne tu napätie.
Čo robil zamestnanec Patriotov s kamerou
namierenou na trénerov Jets v nedeľu v New Jersey?
Dotknutý kameraman vyzeral byť na smrť vydesený.
V tejto chvíli sú to len obvinenia,
ale ak sú pravdivé, bude to mať obrovské následky.
S istotou môžeme povedať, že médiá a ostatné tímy
- sa z toho tešia. - To áno.
V lige je rozruch kvôli situácii so špehovaním Patriotov. Spygate.
- Spygate... - Tento príbeh púta pozornosť.
Je väčší, ako som si myslel. Je obrovský.
Pozrite sa na to. To je kamera.
Takto podvádzali Patrioti.
Možno je to v Novom Anglicku fajn,
ale tu, dámy a páni, bez šance.
Nie.
CENTRÁLA NFL
Chrániť čestnosť hry
je jednou z najdôležitejších vecí, čo musí komisár robiť.
Každý tréner, hráč a dokonca aj všetci 32 majitelia.
KOMISÁR NFL
Poznajú moju zodpovednosť ako komisára
a vedia, že ju nespochybním.
O probléme som sa dopočul v nedeľu večer.
Hneď v pondelok ráno
som sa pustil do procesu zisťovania,
či naozaj porušili pravidlá.
Intrigy v tíme New England.
NFL potvrdzuje, že skonfiškovala kameru aj nahrávku
zamestnanca Patriotov stojaceho na sideline.
Je možné, že sledoval defenzívne signály tímu Jets.
Preto bola defenzíva tímu Jets taká zlá. Išlo o špionáž.
OBCHODNÉ ZÁLEŽITOSTI, KRAFT GROUP
Pondelok po tom zápase bol mojím prvým dňom u Patriotov.
Mala som byť styčnou osobou s ligou.
Prvý papier, ktorý sa mi dostal do rúk,
bol list od komisára Goodella,
v ktorom sa písalo, že preveria tvrdenia, že sme porušili pravidlá hry.
Ihneď som vedela, že ide o niečo vážne.
Liga chcela poslať vyšetrovateľov robiť rozhovory s členmi nášho tímu kameramanov.
A samozrejme aj s Billom a Erniem Adamsom.
Bola to moja prvá interakcia s Erniem
a prvýkrát, čo som stretla historika, vedca a génia v osobe Ernieho Adamsa.
Ernie Adams... Ani neviem, ako ho opísať.
Videli sme ho na chodbách, nosil okuliare a mal fúzy.
Vždy sa s Belichickom rozprával súkromne.
Vždy si niečo akoby šepkali.
Ernie Adams ako stredobod škandálu Spygate.
To mi dávalo dokonalý zmysel.
Je futbalovým odborníkom.
Ernie Adams je... génius.
Neexistuje jediný detail, o ktorom by Ernie Adams nevedel.
Len aby ste vedeli. O tejto veci...
- O veci s videom? - Zápas s Jets v roku 2007.
- Aha. - Dobre, len...
- Nebudem to znova otvárať. - Musíme o tom hovoriť...
Áno, len aby ste vedeli, toto je...
Nebudete... Nebudem... Ja...
Mohol by som hovoriť príbehy? Áno. Budem? Nie.
Mám nejaké...
Tak trocha si to vezmem do hrobu.
Pohovorme si o tom. Uvidíme, kam sa dostaneme.
Posadili sme sa.
Bol som tam ja a asi traja ľudia z ligy.
Mali misiu nájsť fakty.
Snažili sa zistiť, čo sa presne stalo.
To, čo musia všetci pochopiť, je,
že v histórii Národnej futbalovej ligy bolo mnoho tímov,
ktoré sa pokúšali získať signály tímu súperov.
Preto vidíte mnohých trénerov, ako sa snažia zakrývať si ústa.
Je to súčasťou hry.
Vždy som si myslel, že ostatní si filmujú naše signály.
A viem, že v niektorých prípadoch to tak bolo.
Je to prirodzený boj proti špionáži.
Jay, niekde som počul, že si sa k tej nahrávke dostal?
Áno, Kurt. Pozri sa na toto.
Je jasné, že videoasistent nahráva defenzívne signály trénera Jets.
Robí sa to preto, aby ste si tie signály mohli naštudovať.
„Teraz hrajú taktiku blitz, teraz túto stratégiu.“
Vypracovaný bol celý systém skrytého nahrávania,
ako aj tajná knižnica.
Počas zápasov potom Adams sedel v trénerskom boxe s ďalekohľadom
a zapisoval si dekódované signály a priamo ich hlásil Belichickovi.
Doslova mali odpovede na otázky v teste, skôr ako bol test rozdaný.
Viem, že to je ťažká téma.
Ale v roku 2007
ste boli prichytení pri nahrávaní signálov tímu súpera.
Hej. Opakujem, že to je minulosť a ja...
Už som to komentoval.
Nemám k tomu čo dodať.
Niekto môže tvrdiť, že v tesnom zápase môžu také informácie
a dekódovanie signálov viesť k špecifickým stratégiám,
ktoré sa v danom zápase použijú a v NFL majú cenu zlata.
Môže to byť rozdiel medzi výhrou a prehrou.
Rovnaké signály môžete vidieť z boxu pre novinárov.
Môžete si ich zapisovať a spájať s hrou
a robiť to tak.
Tie signály sú dostupné pre všetkých, kto ich chce vidieť.
Ale ostatní si ich nenahrávali.
My sme si ich nahrali. Ale nebolo to nič, čo by nebolo viditeľné alebo dostupné.
Spravili sme to pre nás výhodnejšie,
aby sme ich viac preštudovali.
„Akýkoľvek druh nahrávania
súperových ofenzívnych alebo defenzívnych signálov
je zakázaný zo sideline, trénerovho boxu, zo šatní
alebo akéhokoľvek iného miesta dostupného členom tímu počas zápasu.“
- Zdá sa to byť úplne jasné, Bill. - Správne.
Bola to zrejmá chyba.
Niektorí ľudia by povedali, že tá chyba sa rovná podvádzaniu.
Nesprávne som si to vyložil. Spravil som chybu.
Iní tvrdia, že ste vedome riskovali porušením pravidiel
a prichytili vás.
Nebola to len nesprávna interpretácia.
Nemôžem ovplyvniť, čo si myslia iní.
Hovorím vám, čo sa stalo. A to sa aj stalo.
Nikdy ma nepresvedčíte, že Bill Belichick,
najvášnivejší študent futbalu, akého som kedy poznala,
nepozná pravidlá.
Podľa mňa si len myslel, že je šikovnejší ako ostatní.
A že nikto nepríde na to, čo robí.
Skvelý spôsob, ako sa nechať chytiť pri čine.
NFL sa chystá oznámiť,
či Patrioti podvádzali.
Majú plné právo ísť po Billovi Belichickovi
a podľa mňa by ho mohli aj suspendovať.
Toto je veľký, zatracujúci problém pre celú značku
aj osobne pre Roberta Krafta.
Nemohol som tomu uveriť.
Išiel som za Billom a povedal som: „Niečo sa ťa spýtam, Bill.
Ako veľmi je pre nás niečo také
dôležité na škále od jedna do sto?“
A on povedal: „Jedna.“
Povedal som mu: „Tak potom si úplný truľo.“
Na Billa som sa hneval.
Ale ak v tíme nastanú rozkoly,
môže to byť veľmi ničivé a nebezpečné.
Tak som Billa ochránil.
Pohovoril som si s právnikmi z kancelárie NFL.
Povedal som: „Dobre, dajte nám aj Billovi pokutu.
Robte, čo musíte, ale nesuspendujte ho.“
Snažili sme sa chrániť jeho reputáciu.
Trojnásobní víťazi Super Bowlu New England Patriots
a ich tréner Bill Belichick boli potrestaní za špehovanie súpera.
NFL dala Belichickovi pokutu pol milióna dolárov.
...500-tisíc dolárov a pre tím ďalších 250-tisíc
a odobratie minimálne jedného prvého výberu pri drafte.
Hoci bol trest neslýchaný,
mnoho ľudí v lige má pocit, že mal byť ešte tvrdší.
Belichicka mali
suspendovať aspoň na pár zápasov.
Vzniká otázka, či do toho vstúpil Kraft.
Roberta Krafta vedenie NFL miluje.
Robert Kraft patrí medzi najmocnejších majiteľov športových klubov.
Má obrovskú moc a vplyv.
Tak to je. Je to spravodlivé?
Podľa mňa väčšinou nie je.
Zo všetkého, čo sa nechalo otvorené, žili médiá.
Spravili z toho príbeh.
NFL znova poslala odborníkov na bezpečnosť.
Rozhodlo sa, že nahrávky máme na mieste zničiť.
Pamätám si, ako som šla chodbou a od niekoho si pýtala kladivo.
Vzali si na ne kladivo.
A ja, kľačiac v šatách a vysokých topánkach, som zbierala
zvyšky nahrávok a zahadzovala ich.
Myslela som si...
„Všetky tie príspevky v správach, komentáre.
Je po všetkom. Je koniec. Dali nám pokutu. Je po všetkom.“
Tak to však vôbec nebolo.
Prečo ste tie nahrávky zničili?
Lebo sme priznali chybu a tie nahrávky nemali žiaden význam.
A mali konkurenčnú povahu.
Nechcel som, aby k nim mali prístup oni ani ďalších 32 tímov...
Ako by sa k nim dostali, keby ste ich mali u seba?
Rovnako, ako sa dostali k médiám týždeň po tom, čo sme ich objavili.
Bohužiaľ, existujú spôsoby, ako sa nahrávky dostanú von.
Z môjho pohľadu nemali žiaden význam.
Preto som zničil všetky jeho poznámky aj všetky nahrávky. Ďakujem.
- Vďaka, komisár. - V poriadku.
Liga a Patrioti chcú, aby sa škandál Skygate vytratil,
ale mnoho ľudí v lige stále uvažuje:
„Tím New England podvádzal a je to škvrnou na ich úspechu.“
Je to muž, ktorý mal dobrú trénerskú povesť.
A odteraz a navždy
je povinnosťou každého reportéra, ktorý o Billovi Belichickovi píše príbeh,
uviesť, že podvádzal.
Poviem vám fakty. Bill Belichick, teraz ste známy ako podvodník.
Podvodník! Ako to znie?
Neznie to príliš dobre. Je to trápne
nielen pre vás, Bill, ale aj pre vašich hráčov.
Ublížili ste sám sebe aj fanúšikom svojho tímu.
To všetko, lebo ste arogantný.
Viem, že všetkých zaujíma
včerajšie rozhodnutie o istej situácii.
Ale ako som uviedol, ideme ďalej.
Teraz sa všetka moja energia a pozornosť sústredí
na San Diego Chargers a na náš nedeľný zápas.
Takže tak nejak.
Bill, povedzte nám, prečo ste sa nikdy nepostavili pred ľudí
a nevyjadrili ľútosť.
Práve teraz sa sústredíme na to, čo nás čaká,
a tým je tím Chargers.
Ideme ďalej.
Dobre, ďakujem.
Ako redaktor som strávil s Billom veľa času
a mal som pocit, že ho poznám.
Ale pri škandále Spygate som videl iného Billa.
BELICHICKOVA AROGANCIA
Všetci si myslia, že keď sa dostanú na vrchol,
nezmenia sa. To si všetci myslia.
REDAKTOR, BOSTON GLOBE
Ale zmenia sa.
Tri Super Bowly za štyri roky, tréner.
Teraz, keď hovoríte o svojom futbalovom tíme,
napadne vám slovo „dynastia“.
Po viacerých výhrach prichádza prílišné sebavedomie.
Belichick si myslel, že pravidlá nie sú preňho.
A nemal rád, keď ho niekto konfrontoval. Bodka.
Ale konfrontoval ho komisár aj médiá.
Dokonca aj Eric Mangini a tím Jets.
HLAVNÝ TRÉNER JETS
Celý tento škandál však začal o pár dní skôr
v prvom zápase sezóny Patriotov,
keď Billa natrel jeho bývalý asistent trénera a kamarát Eric Mangini,
vtedajší hlavný tréner tímu Jets.
O TÝŽDEŇ SKÔR
Jets!
Jets hrajú prvý domáci zápas s Patriotmi.
Hlavný tréner Jets Eric Mangini sa stretne so svojím mentorom Billom.
Sú ako otec a syn. Tréner a jeho chránenec.
To je puto, ktoré nemožno zničiť.
Eric Mangini vie, že ho budú nahrávať,
lebo on ako asistent bol svedkom toho, že Patrioti nahrávali súperov.
Tak povedal zástupcom ligy: „Majú kamery. Sledujte ich.“
Eric Mangini. Belichickova škola, jeho človek.
Rešpektujem rozhodnutie komisára a všetko, čo súvisí s rozhodnutím.
Všetko, čo s rozhodnutím súvisí, je otázkou ligy.
- Vďaka. - Ďakujem.
Zrada.
Emocionálne je to hrozné.
A niekedy je veľmi ťažké sa cez to... preniesť.
Mangini. Natrel svojho bývalého šéfa?
Možno títo chlapci zložili sľub mlčanlivosti,
keď všetci pracovali pre Patriotov.
Ak tam pracovali, museli byť svedkami nelegálneho nahrávania.
Každý tréner, ktorý tam kedy bol, o tom musel vedieť.
Nepísaným pravidlom je, že keď z rodiny odídete, ste preč.
Ceníte si príležitosť, ktorú ste dostali.
A nerobíte problémy.
Nezabúdate, ako ste sa vôbec dostali k novým príležitostiam.
A nerobíte problémy.
Bill si bol s Ericom veľmi blízky.
A jeho úplne normálna ľudská reakcia bola, že mal pocit zrady.
Dištancoval sa potom od tých z nás, ktorí sme mu boli najbližší.
V tej budove bolo cítiť istý druh energie.
Istý druh hnevu.
Istý druh pomsty.
Bol to náročný týždeň plný príbehov z dielne NFL.
Keď tím Patriotov dnes večer
nastúpi proti tímu San Diego Chargers, bude nad nimi visieť čierny mrak.
Nechcem hovoriť nič o tej veci s Jets, jasné?
Len držte huby.
Starajte sa o seba a náš tím.
Ľudia budú hovoriť, čo sa im zachce. To neovplyvníme.
Ale ovplyvniť vieme to, o čom hovoríme my a to, čo robíme, jasné?
Čaká nás veľa práce.
PATRIOTI PROTI CHARGERS
Vitajte na štadióne Foxborough. Toto bude skvelý zápas,
ale najprv špionáž Spygate, nahrávky, kamery a všetko možné.
Patrioti boli považovaní za ukážkový tím.
Ale táto ich reputácia tento týždeň utrpela.
Toto sú vraj koordinátori frekvencií,
ktorí dnes večer monitorujú frekvencie.
Bill Belichick dnes sedí v horúcom kresle.
Áno. Ovplyvní to tím?
Ideme!
Brady, druhý down a deväť yardov.
Prihrávku chytá Moss a touchdown!
Tento chlapík je úžasný!
Takmer akoby Patrioti hovorili: „Žiadne kamery nepotrebujeme!“
DO TOHO, PATRIOTI! NEPOTREBUJEME KAMERY!
Celý týždeň som počúval o škandále Spygate.
Spomenul som si na to, čo mi hovoril pán Kraft:
„Sme tu všetci rodina v dobrom aj v zlom.“
Bol to pre mňa špeciálny moment, lebo také niečo som presne hľadal.
Potom povedal: „V rodine nesie každý člen istú zodpovednosť.
Je mi jedno, či si na spodku rebríčka alebo si na vrchole,
ak máš problémy ty, sú to aj moje problémy.
To je futbalová rodina.“
Hej! Ešte sme neskončili!
Zadky im budeme nakopávať ešte 60 minút!
Brady. Otvorený. Randy Moss. Touchdown!
Takže Patrioti podávajú po celotýždňovom rozruchu
dokonalý výkon.
Je zaujímavé, ako ich spojila
obrana spoločného záujmu.
Táto otázka sa vám bude páčiť, tréner.
Chalani, ako sa vám hrá za Billa Belichicka?
Ó, áno!
Po škandále Spygate sme k Billovi cítili všetko možné.
Nenávisť. Lásku.
Jednoducho všetky pocity. Ale bol jedným z nás.
A všetci po ňom doslova išli.
BELICHICKOVA ŠPIONÁŽNA KAMERA
Podvodníci!
Bill nikdy nepovedal, ako veľmi nenávidel všetko, čo sa o ňom hovorilo.
Snažili sa zničiť všetko, čo sme dosiahli, kvôli nejakému signálu.
Ale vedeli sme, že s tým bojuje, lebo naša ofenzíva neprestávala skórovať.
Brady hádže.
Randy Moss beží a chytá prihrávku. Šiesty touchdown v sezóne.
Bill bol neúprosný.
Viedli sme o 20, 30 bodov.
A on ofenzívu nabádal, aby to spravili znova a znova.
Brady hádže ďalekú Mossovi na goal line.
Chytil to? Touchdown!
Tím New England vedie 42 ku 7.
Tak veľmi sme ich ničili, že nás všetci nenávideli.
Mne sa to ale celkom páčilo.
Brady prihráva Randymu Mossovi do endzone.
To je neuveriteľné!
Bill chcel byť každý týždeň útočný.
Prihrávka Mossovi. Touchdown.
Veľmi oceňujem jeho vražedný inštinkt.
Zo mňa sa tiež stal nebezpečný hajzlík.
Pár krokov vpred. Brady Mossovi.
Strážia ho dvaja, ale ďalší touchdown!
Dnes sú prihrávky Patriotov nepriestrelné.
Škandál Spygate sme všetci brali osobne.
Nechceli sme len vyhrávať. Chceli sme ničiť súperov.
Chceli sme im postvárať veľmi zlé veci.
Brady našiel Stallwortha.
A ten z toho spraví touchdown.
Čo si to Dallas vôbec myslel?
Čo si to tí kovboji z Dallasu mysleli?
Idú domov bez bodu! Dostali, čo chceli!
Naším cieľom bolo všetkých zničiť.
Zniesť ich zo sveta. To bola naša mentalita.
Naše malé motto. Zniesť ich zo sveta.
Campbell stráca loptu.
Colvin ju berie to endzone na touchdown Patriotov!
Patrioti teraz v priemere za hru skórujú 41 bodov.
Gratulujem, chalani. Zavreli ste im hubu.
Áno!
Spravíme to ako vždy.
Nie je to prvýkrát, čo sme vyhrali zápas. Čaká nás ešte dlhá cesta.
Nieže sem v stredu prídete,
akoby ste šli na rekreáciu, lebo tá sa konať nebude.
To vám sľubujem. Bude to normálny pracovný deň.
Hej, kamoš, pusti hudbu.
To je ono!
Ideme na to!
Bill nám nikdy nezakázal oslavovať.
Pustíme si túto. No tak!
Aby ste to s Billom Belichickom prežili, museli ste oslavovať.
„Spravili sme všetko, čo si v tú nedeľu od nás chcel.
Rozumieme pokynom. Ale už nás nechaj, Bill. Neboj sa o nás.“
Bum a v šatni sme si pustili pieseň „Another One Bites the Dust“.
Bola to naša príležitosť povedať: „Znova sme to dokázali!“
Čo keby som vám naservíroval čerstvý popcorn?
Priamy snap Brady.
Prihráva do poľa a prihrávka chytená na ľavej strane. Touchdown!
To bola malina!
Tento tím môže byť neporaziteľný.
- Môžu byť neporaziteľní? - Áno.
Tento futbalový tím je možno neporaziteľný.
...pre Bradyho, naznačuje prihrávku, hádže. Je to...
- touchdown! - Dvanásť výhier!
Z endzone, prihrávka chytená
a jednoduchý touchdown pre New England.
Dokonalá hra Patriotov pokračuje.
Štrnásť výhier!
Sme dobrí!
Brady má čas...
Touchdown Patrioti!
Patrioti prešli základnou časťou so 16 výhrami a žiadnou prehrou.
Bill Belichick a Patrioti
sa sústredia len na jeden rekord, a tým je 19 výhier, nula prehier.
Musia vyhrať Super Bowl.
Záleží mi už len na jednom zápase vo februári.
Patrioti sa predstavia na zápase šampionátu AFC.
Od Super Bowlu ich delí jeden krok.
Touchdown Patrioti!
Patrioti vyhrali 18 zápasov a žiaden neprehrali.
Do 42. zápasu Super Bowl idú neporazení.
Super Bowl sa bude hrať v nedeľu v Glendale v Arizone.
New York Giants sa postavia proti neporazeným Patriotom z Nového Anglicka.
Ak vyhrá tím Giants, bude to veľmi prekvapivé.
A ak vyhrajú Patrioti, bude to ich 19. výhra a žiadna prehra v sezóne.
Boli by sme svedkami božského momentu
v histórii Národnej futbalovej ligy.
Sme späť! Sme zas súčasťou tej veľkej show.
Práve sme vyhrali šampionát AFC.
A teraz? Čaká nás Super Bowl.
Ešte jeden, kamoši.
Hovoril som si, že je to dokonalá sezóna.
Od Super Bowlu nás delil len jeden zápas.
Na nič iné som nemyslel. Bez srandy.
Prišiel čas dať do toho všetko.
Ideme hrať Super Bowl!
Gratulujem, kamarát.
Vyhrali sme tri Super Bowly a šli sme hrať o ďalší.
Bolo to ako požehnanie, ale asi sme boli aj trocha rozmaznaní.
Myslel som, že to je Božia vôľa.
Ale vtedy
to bolo práve naopak.
Úradovala ruka diabla.
NEW YORK CITY 13 DNÍ DO SUPER BOWLU
Pred Super Bowlom diabol úradoval všade, kde sa dalo
a robil veci, ktoré neboli v našom záujme.
Tom, ako sa máte? Tom?
Čo vaša noha?
Čo noha?
Tom si v zápase šampionátu AFC zranil členok
a menej ako dva týždne pred Super Bowlom bol v New Yorku.
V tom čase randil s úspešnou modelkou a svojou budúcou manželkou Gisele.
Gisele, budete na zápase s ním?
Newyorskí paparazzovia ho odfotili s dlahou na nohe.
KTO SA TERAZ BOJÍ BRADYHO?
Rozpútali sa vášnivé debaty.
Včera bol Tom Brady zachytený pred bytom svojej priateľky Gisele
tu v New Yorku s dlahou na nohe.
Tom Brady má mierne vyvrtnutý členok.
Snaží sa to skrývať. Vraj to nič nie je.
Určite to niečo znamená. Veď asi vôbec najlepší quarterback
tímu, ktorý sa snaží vstúpiť do histórie,
sa pred najväčším zápasom sezóny zranil.
Poďme, Giants!
Tom, veľa šťastia v Super Bowle.
Tom Brady a Patrioti
prišli v nedeľu do Arizony odohrať Super Bowl.
Priznáva, že si pred týždňom zranil členok,
ale hovorí, že na nedeľu je pripravený.
Keď sa médiá začali vŕtať v príbehu o Tommym a jeho dlahe,
bol to začiatok veľmi náročného týždňa pred Super Bowlom.
Ľudia hovorili a vyťahovali veci,
ktoré umožnili nenávistným ľuďom posilniť ich rady.
Sme o deň bližšie k Super Bowlu
a pribudla nám nová malá intriga.
Pred šiestimi rokmi boli Saint Louis Rams veľkými favoritmi.
Patrioti začnú v nedeľu z takej pozície a Giants to môžu využiť.
PRED ŠIESTIMI ROKMI
Denník Boston Herald
uvádza, že zdroj blízky Patriotom
hovorí, že člen Patriotov vtedy natáčal stratégiu tímu Rams.
ZDROJ: ZAMESTNANEC PATRIOTOV NATÁČAL TÍM RAMS
Denník Boston Herald
písal o odhalení, že Patrioti
nahrávali tím Saint Louis Rams
pred 36. Super Bowlom.
Ľudia okamžite reagovali:
„Nečudujme sa potom, že ten zápas vyhrali. Veď podvádzali!“
Hovoriť treba o férovej hre.
O vyhláške o férovej hre.
Má to dosah. Mení sa tým hra.
Dostali sa do huddle protivníkov. Vedeli, čo ich čaká.
Je mi jedno, čo na to poviete. Je to problém!
PATRIOTI POPIERAJÚ NAHRÁVKY RAMS
Ten príbeh vôbec nebol pravdivý.
Vydavateľom denníka Boston Herald som jasne povedal,
že ak ten príbeh nestiahnu,
pôjdeme bez milosti po nich.
Asi som povedal niečo na štýl,
že čoskoro budeme ich denník vlastniť.
Ale keby sa oplatilo ho vlastniť, už by sme ho dávno mali.
Ale nestál za to.
PREPÁČTE, PATRIOTI
Denník Boston Herald sa nakoniec ospravedlnil.
Ale škoda už bola spôsobená.
ŠTADIÓN UNIVERZITY VO PHOENIXE
42. SUPER BOWL
42. Super Bowl. Nedávne odhalenia škandálu Spygate
len viac podporili domnienku verejnosti,
že to, čo Patrioti dokázali, je poškvrnené.
Boston je nanič!
V tom Super Bowle bol jeden podvodník.
A tým bol tím Patriotov. Tak to krajina vnímala.
Majú pekného quarterbacka.
Majú trénera, ktorý nerešpektuje pravidlá.
Dáme si na to pozor.
Budeme ich sledovať a nenávidieť.
Patrioti sa snažia o 19. výhru a žiadnu prehru.
A tím New York Giants sa im v tom pokúsi zabrániť.
Všetci hovoria o dynastii.
Naša dynastia sa začína dnes!
AMERIKA, PRIPRAV SA NA SKLAMANIE
V tom bode už Patriotov nemal nikto rád.
Taká energia vládla na štadióne.
Bol to ako boj temna a svetla, dobra a zla.
Tom Brady a jeho tím idú makať.
Vedeli sme, že Tom Brady je katalyzátor
ich dobre fungujúcej ofenzívy.
Mali sme za úlohu ho stále zrážať.
Chceli sme diablovi nakopať zadok.
Zložiť Toma Bradyho je niečo špeciálne.
Nie preto, že je rozkošný a mäkučký,
ale preto, že to je ako dostať vianočný darček.
Len si ho chcem otvárať zas a znova.
Nikdy ma to neomrzí.
Tom Brady je celý večer pod paľbou.
Ofenzívu Patriotov, ktorá skórovala najviac
v celej histórii ligy,
má pod kontrolou tím Giants.
Tím Giants vedie v poslednej štvrtine 10 : 7.
S Tomom sme to v tom zápase
nemali ľahké.
Všetky tie články z minulého týždňa o jeho členku.
Považujem to za skutočný faktor
a hoci tvrdí, že ho má v poriadku, zdá sa mi, že ho stále dosť bolí.
Bol to môj prvý Super Bowl, takže som ako profesionál
nevedel, aké to je vyhrať.
Bol som tak blízko a nemal som skončiť prvý...
To teda nie!
Tom Brady sa na mňa pozrel... tým svojím...
Každý quarterback wide receiver ten pohľad pozná.
Viete, čo myslím.
Áno, ten... ten pohľad. Znamená to: „Idem k tebe.“
Hike!
Brady Mossovi, tretia prihrávka, ide vpred, má prvý down.
Hra. Brady hádže Mossovi.
Konečne vidíme Patriotov naberať nejaký rytmus.
Nie je to pre nich neznáma situácia.
Brady... hádže. Moss!
Touchdown!
Metodická hra najlepších hráčov.
Patrioti vedú o štyri body. Zostávajú dve minúty a 42 sekúnd do konca.
Ak neskórujú, vyhráme.
Prevezmime kontrolu nad hrou. Zavrite ich!
Vedeli sme, čo máme v defenzíve robiť.
Dokonalé skóre 19 : 0.
Jeden krok a bolo by to doma.
No tak, defenzíva!
Nátlak od Thomasa.
Zrazia ho!
Vezmú mu ju!
- Nie! - Nie, ušiel im!
Ako to vôbec dokázal?
Eli Manning... Neviem, ako sa odtiaľ dostal.
Myslel som si, že je na zemi.
Hádže ju cez ihrisko.
Chytá ju Tyree.
Bože môj!
Najprv som si myslel, že Eli sa dostal zo zovretia, čo sa nikdy nestávalo.
A potom mi napadlo, že to chytil. Alebo nechytil?
Myslel som, že nechytil.
Keď som si to pozrel zo záznamu, David si ju prichytil helmou,
zovrel ju a spadol.
Ja som len... Len mi padla sánka.
Hovoril som si: „Ako to len, doriti, dokázal?“
Minule som si to celé pozeral.
Ak by sa odrazila, zachytil by ju jeden z našich piatich hráčov.
Bola to veľká náhoda.
Po tej hre som sa pozeral na tím Giants.
A pomyslel som si: „Dokelu, tiež sme boli na ich mieste.“
Tiež sme porazili Goliáša v podobe Saint Louis Rams.
Keď si všetci myslia, že nemáte šancu,
v Super Bowle porazíte favorita.
Hovorím si: „Dokelu, viem presne, ako sa cítia.“
Zostáva 39 sekúnd.
Manning hádže a Burress je tam sám! Touchdown pre New York!
Stav 17 : 14 pre Giants.
Zostáva desať sekúnd.
Patrioti by to museli dotlačiť na 34. yard, aby mohli dať field goal.
V stávke je dokonalá sezóna.
V tom momente som si myslel: „Dobre, máme to pod kontrolou.“
Ale vždy, keď mali Patrioti loptu,
bez ohľadu na to, koľko času ostávalo,
a s Tomom Bradym ako quarterbackom bol vždy dôvod na stres.
Posledná rozohrávka... Potrebovali sme len pokus o field goal.
Tom mi povedal: „Randy, nedarujeme im to.
Len hraj.
Keď sa na teba pozriem, hýb sa opačným smerom.“
Brady uniká.
Naprahuje sa.
Bežal som.
Lopta ku mne doletela...
Moss na kraji ihriska...
Je zrazený!
Zo všetkých tých prihrávok,
čo som za celý život chytil, má táto stále máta.
Dotkol som sa jej špičkami prstov.
Obtrela sa mi o prsty.
Nemajú už čas.
Tím Giants vyhráva Super Bowl.
Keď tá lopta dopadla na zem,
po tom, čo to Brady s Mossom dokázali nespočetne veľakrát predtým,
bolo to ako...
„Naozaj sa to stalo?
Prehrali sme?“
Všetci sa cítili nanič.
Bolo to totálne...
Akoby vám duša opustila telo.
Hej.
Prepáčte.
Bolo to naprd.
Tím Giants bol v ten deň lepší ako my.
Mali lepších trénerov, hru a zaslúžili si to.
HLAVNÝ TRÉNER
Po prehre s tímom Giants
bola šatňa desaťnásobne
emotívnejšia...
PREZIDENT, THE KRAFT GROUP
Vlastne... Prepáčte, začnem znovu.
Pozeral som sa na nešťastných chalanov plačúcich na zemi.
Nikdy som nič také nevidel.
Chcem nájsť spôsob... ako to opísať.
Boli sme zničení.
Ja som bol zdrvený, spoluhráči aj tréneri takisto.
Mal to byť náš historický zápas.
Znamenalo to pre nás všetko.
Pamätám si, ako som v Arizone nastúpil do autobusu
a bolo tam... hrobové ticho.
A tiež... úplná tma.
Boli sme takí zdrvení, ako sa len dá.
Nemohol som spať.
Veľmi dlhú dobu... som nemohol spávať.
Viem, že Tommy chcel tento zápas vyhrať z mnohých dôvodov.
Je na seba tvrdší
ako ktokoľvek iný a všetko hlboko preciťuje.
Takže keď mal pocit, že spravil niečo, pri čom zlyhal,
cítil sa o to horšie.
V tej sezóne 2007
ľudia čakali, kým sa Patrioti pošmyknú a prehrajú.
Prehrajú a budú terčom ich vtipov!
Prehrajú a konečne z nich niečo dostanú, lebo dovtedy
na nich nič nemali.
Dobre, mohli povedať, že podvádzali,
ale aj tak vyhrávali!
Teraz však mali svoju odpoveď.
Museli si na to počkať až do posledného zápasu sezóny,
ale dočkali sa.
Všetci oslavovali, lebo Patrioti prehrali.
Mal som pocit, že konečne vyhrali tí dobrí.
PODVODNÍKOM SA NIKDY NEDARÍ
Diabol dostal na frak.
Zvyšok krajiny mohol oslavovať.
To dalo ľuďom nádej do budúcna.
Ale... diabol ešte neskončil.
A teraz, dámy a páni,
privítajte tím New England Patriots!
Preklad titulkov: Lenka Elsaigh Nedvedova